Publication: Magyar Közlöny
Issue: MK-1999-57 (Year: 1999, Number: 57)
Era: 1990-2004
Section: a szakképzésről szóló 1993. évi LXXVI. törvény rendelkezik. A központi programban (tantervben) meghatározhatók — az oktatási miniszter egyetértésével — szakmai
Paragraph Index: 223

27. § A Kt. 48. §-a (1) bekezdésének a) pontja helyébe a következő rendelkezés lép: [(1) Az iskola pedagógiai programja meghatározza:] „a) az iskola nevelési programját, ennek keretén belül — az iskolában folyó nevelő-oktató munka pedagógiai alapelveit, céljait, feladatait, eszközeit, eljárásait, — a személyiségfejlesztéssel kapcsolatos pedagógiai feladatokat, — a közösségfejlesztéssel kapcsolatos feladatokat, — a beilleszkedési, magatartási nehézségekkel összefüggő pedagógiai tevékenységet, — a tehetség, képesség kibontakoztatását segítő tevékenységet, — a gyermek- és ifjúságvédelemmel kapcsolatos feladatokat, — a tanulási kudarcnak kitett tanulók felzárkóztatását segítő programot, — a szociális hátrányok enyhítését segítő tevékenységet, — az iskolában folyó nevelő-oktató munka ellenőrzési, mérési, értékelési, minőségbiztosítási rendszerét, — a pedagógiai program végrehajtásához szükséges nevelő-oktató munkát segítő eszközök és felszerelések jegyzékét, — a szülő, tanuló, iskolai és kollégiumi pedagógus együttműködésének formáit, továbbfejlesztésének lehetőségeit.”

Source: https://magyarkozlony.hu/hivatalos-lapok/6c938869d293bcb9929eb395968b1eda003e098b/dokumentumok/389e41d027d3d95f3cde30064d74fe940e187d22/letoltes